Lav et referat af nedenstående tekst:

Tekst:
Hvis det går ud over Aalborg, at regeringen vil skære embedslægeinstitutionerne ned fra fem til tre, får forslaget ikke opbakning fra flere nordjyske S-politikere. Folketingspolitikere Orla Hav og Bjarne Laustsen er nemlig trætte af, at statslige arbejdspladser flyttes fra udkantsområderne. Det skriver Nordjyske Stiftstidende. - Man udhuler systematisk muligheden for at have et Danmark i balance, når man igen flytter højtuddannede arbejdspladser fra Nordjylland, siger Orla Hav. - Det har jeg meddelt, at jeg ikke kan stemme for, tilføjer han. Det er på nuværende tidspunkt ikke besluttet, hvilke embedslægeinstitutioner, der skal lukkes, hvis forslaget går igennem. I dag er der institutioner i København, Aarhus, Ribe, Sorø og Aalborg, og pilen peger ifølge de nordjyske politikere på, at blandt andet Aalborg står for skud. - Jeg tager forbehold, hvis ikke der kommer en fornuftig placering, og det er i min optik, at man lukker den i Aarhus og i København, siger Bjarne Laustsen. Heller ikke trafikpolitisk ordfører Rasmus Prehn vil stemme for forslaget, og i sidste ende kan regeringen få svært ved at finde flertal, skriver Nordjyske Stiftstidende. Det får næstformanden i Folketingsgruppen Ane Halsboe-Larsen til at lange ud efter de kritiske nordjyder. - Når der er taget en beslutning, skal man stå sammen, siger hun og tilføjer: - Det er lidt for nemt at tage forbehold, og det er ikke seriøst, for vi er i en krisesituation, hvor staten skal spare, og det kan også mærkes i Nordjylland. Embedslægernes arbejdsopgave er blandt andet at lave de sundhedsfaglige tilsyn på for eksempel plejehjem. Formanden for embedslægeforeningen, Niels Holm-Nielsen forudser, at det bliver svært at leve op til kravene, hvis man skal bruge mere tid på transport. /ritzau/

Referat:
Flere S-politikere vil ikke stemme for regeringens forslag om at skære i antallet af embedslægeinstitutioner.